นักวิทยาศาสตร์พบโมเลกุล ที่อาจสะกัดกั้นการแพร่เชื้อไวรัส HIV ได้
คณะนักวิทยาศาสตร์ที่ทำงานวิจัยเรื่องเชื้อไวรัส HIV ที่ทำให้เป็นโรคเอดส์ เปิดเผยว่า ได้พบโมเลกุลที่อาจสะกัดกั้นการแพร่เชื้อไวรัสนี้ได้
ถ้าเป็นจริงความหวังที่จะมีครีมใช้ทาเพื่อป้องกันการแพร่เชื้อ HIV อาจจะเป็นความจริงขึ้นมาได้ นักวิทยาศาสตร์รู้มานานแล้วว่าเมื่อเชื้อไวรัส HIV เข้าไปในร่างกายของคนเราได้แล้วก็จะแสวงหาที่ยึดเกาะ เชื้อ HIV ที่ผสมเข้ากับโปรทีนธรรมชาติในน้ำกามซึ่งเรียกชื่อว่า SEVI สามารถแพร่เชื้อออกไปอย่างได้ผลมากกว่าปกติถึง100 เท่า ช่วยให้เชื้อ HIV เกาะติดแซลล์เม็ดเลือดขาวได้ดีขึ้นและทำลายระบบภูมิคุ้มกันร่างกาย ของผู้ที่ติดเชื้อพร้อมกันไปด้วย แต่นักวิจัยค้นพบโมเลกุล ที่สามารถสะกัดกั้นมิให้เชื้อไวรัสHIVหาที่เกาะยึดได้ อย่างน้อยก็ในหลอดแก้วในห้องทดลอง นักวิจัย WarnerGreene ผู้อำนวยการสถาบัน Gladstone ที่ทำงานทางด้านไวรัสวิทยาและระบบภูมิคุ้มกันร่างกาย ที่นครแซน แฟรนซิสโค ในรัฐแคลิฟอร์เนีย อธิบายว่าโมเลกุลเล็กๆ ที่พบ มีชื่อเรียกว่า Surfen และสามารถสะกัดกั้นมิให้โปรทีนSEVI ผูกเชื่อมเข้ากับเชื้อ HIV ได้เป็นการขัดวัฏจักรของการแพร่เชื้อ นักวิจัย Warner Greene บอกว่า โมเลกุล Surfen ซึ่งมีผู้พบเป็นครั้งแรกเมื่อปีค.ศ. 1939 มีคุณสมบัติต่อต้านอาการอักเสบและเชื้อแบคทีเรียและว่า Surfen ป้องกันการติดเชื้อได้ โดยผูกตัวเข้ากับทั้งเชื้อไวรัสHIV ที่ทำให้เป็นโรคเอดส์ และแซลล์เม็ดเลือดที่ HIV ตั้งเป้าจะเข้าไปยึดเกาะด้วย ในช่วงหลายปีมานี้ ความพยายามที่จะค้นคว้า และผลิตครีมและแจลขึ้นมาใช้ทาก่อนการร่วมเพศ เพื่อป้องกันการติดเชื้อ HIV ไม่ประสบความสำเร็จแต่ผู้อำนวยการสถาบัน Gladstone หวังว่า Surfen จะแก้ปัญหานี้ นักวิทยาศาสตร์ผู้นี้เปรียบเทียบสมรรถนะของ Surfenที่สะกัดกั้นทั้งเชื้อไวรัส HIV และโปรทีน SEVIกับการใช้ยาต้านเอดส์หลายขนานร่วมกัน ซึ่งพิสูจน์มาแล้วว่าได้ผล บทความที่อธิบายคุณสมบัติของ Surfen ของคณะนักวิจัยชุดนี้ มีให้อ่านในวารสาร Biological Chemistry ฉบับล่าสุด